Modul
Vsebina
Kazalo 🔎︎

# Dokument

Polja se uporabljajo za vstavljanje podatkov o trenutnem dokumentu, npr. ime datoteke, predloga, statistika, uporabniški podatki, datum in čas.

Za dostop do tega ukaza ...

Izberite Vstavi – Polje – Dodatna polja, nato zavihek Dokument

Za uvoz in izvoz datumskih in časovnih polj HTML se uporabljajo posebne oblike LibreOffice .

## Vrsta

Našteje vrste polj, ki so na voljo. Za dodajanje polja v vaš dokument, kliknite vrsto polja, nato polje iz seznama Izberi in še Vstavi. Na voljo so naslednja polja:

Vrsta | Pomen
Avtor | Vstavi ime trenutnega uporabnika.
Poglavje | Vstavi številko poglavja in/ali ime poglavja.
Datum | Vstavi trenutni datum. Lahko ga vstavite kot stalno polje, Datum (fiksen), ki se ne spreminja, ali dinamično polje, Datum, ki se samodejno obnavlja. Za ročno posodabljanje polja Datum pritisnite F9.
Ime datoteke | Vstavi ime datoteke in/ali pot do mape trenutnega dokumenta, tako kot tudi ime datoteke brez pripone.
Stran | Vstavi številko trenutne, prejšnje ali naslednje strani.
Pošiljatelj | Vstavi polja, ki vsebujejo uporabniške podatke. Lahko jih spreminjate, če izberete LibreOffice – NastavitveOrodja – Možnosti – LibreOffice – Uporabniški podatki.
Statistika | Vstavi statistiko dokumenta, kot je število strani in besed, v obliki polja. Če si želite ogledati statistiko dokumenta, izberite Datoteka – Lastnosti in nato kliknite zavihek Statistika.
Predloge | Vstavi ime datoteke, pot ali ime datoteke brez pripone trenutne predloge. Vstavite lahko tudi imena oblik »Kategorij« in »Sloga«, ki so uporabljeni v trenutni predlogi.
Čas | Vstavi trenutni čas. Vstavite ga lahko kot fiksno polje – Čas (fiksen) – , ki se ne spreminja, ali kot polje – Čas – , ki se samodejno posodablja. Za ročno posodabljanje polja Čas pritisnite F9.

Naslednja polja se lahko vstavijo le, če je na seznamu Vrsta izbrana ustrezna vrsta polja.

## Izberi

Našteje polja, na voljo za vrsto polja, izbrano v seznamu Vrsta. Če želite vstaviti polje, kliknite polje s seznama in nato še Vstavi.

Če želite hitro vstaviti polje s seznama, pritisnite tipko Cmdkrmilko in dvokliknite polje.

Polja | Funkcija
Prejšnja stran | Vstavi številko prejšnje strani v dokumentu.
Naslednja stran | Vstavi številko strani naslednje strani v dokumentu.
Številka strani | Vstavi trenutno številko strani.

V Obliki kliknite vrsto oštevilčevanja, ki ga želite uporabiti.

Če želite, lahko vnesete Odmik za prikazano številko strani. Za Odmik vrednosti 1 bo polje prikazalo številko, ki je za ena večja od trenutne številke strani, vendar samo v primeru, če stran s tako številko obstaja. Na zadnji strani dokumenta bo to polje prazno.

## Odmik

Vnesite vrednost odmika, ki ga želite uporabiti za polje številke strani, npr. »+1«.

Če želite spremeniti dejansko številko strani in ne prikazane številke, ne uporabite vrednosti Odmik. Za spremembo številk strani preberite vodnik Številke strani.

## Oblika

Kliknite obliko, ki jo želite uporabiti za izbrano polje ali pa kliknite »Dodatne oblike« za določitev oblike po meri.

Ko kliknete »Dodatne oblike«, se odpre pogovorno okno Oblika številk, kjer lahko določite obliko po meri.

Če izberete »Številko poglavja brez ločila« za polje poglavja, se ločila, ki so določena za številko poglavja v Orodja – Oštevilčevanje poglavij, ne pokažejo.

Če izberete »številko poglavja« kot obliko za sklicna polja, se bo prikazala samo številka naslova poglavja, ki vsebuje predmet, ki se nahaja v polju. Če slog odstavka za naslov poglavja ni oštevilčen, to polje ostane prazno.

Naslednje oblike obsega števil so za odstavke oblikovane z oštevilčenim ali označenim seznamom:

Kategorija in številka | Oblika vsebuje vse, kar je med začetkom odstavka in za poljem obsega številk.
Besedilo napisa | Oblika vsebuje besedilo, ki sledi polju obsega številk do konca odstavka.
Število | Oblika vsebuje samo sklicno številko

## Fiksna vsebina

Polje vstavi kot nespremenljivo vsebino, to pomeni, da polja ni mogoče posodobiti.

## Raven

Izberite raven naslova poglavja, ki ga želite vstaviti v izbrano polje.

## Odmik v dnevih/minutah

Vnesite odmik, ki ga želite uporabiti za datumsko in časovno polje.

## Vrednost

Vnesite vsebino, ki jo želite dodati uporabniško določenim poljem.