Modul
Vsebina
Kazalo 🔎︎

# Možnosti

Nastavijo se možnosti oblikovanja za oštevilčene ali označene sezname. Če želite, lahko oblikovanje uveljaviti na posameznih ravneh na seznamski hierarhiji.

Za dostop do tega ukaza ...

Izberite Oblika – Označevanje in oštevilčevanje. Odprite zavihek Možnosti.

Odprite Slogi – Slogi predstavitve – kontekstni meni Slog orisa – izberite Nov/Spremeni.

Odprite Slogi – Slogi seznamov – kontekstni meni vnosa – izberite Nov/Spremeni.

## Oblika

Izberite raven oziroma ravni, ki jih želite spremeniti, nato pa navedite oblikovanje, ki naj se uporabi.

## Raven

Izberite raven oziroma ravni, za katere želite določiti možnosti oblikovanja. V predogledu je izbrana raven poudarjena.

### Oštevilčevanje

Izberite slog oštevilčevanja za izbrane ravni."

Izbor | Opis
1, 2, 3, ... | Arabske številke
A, B, C, ... | Velike črke
a, b, c, ... | Male črke
I, II, III, ... | Rimske številke (velike)
i, ii, iii, ... | Rimske številke (male)
A, .., AA, .., AAA, ... | Abecedno oštevilčevanje z velikimi črkami
a, .., aa, .., aaa, ... | Abecedno oštevilčevanje z malimi črkami
Oznaka | Na začetek vrstice se doda oznaka. Izberite to možnost, nato pa kliknite gumb Znak, če želite izbrati slog označevanja. Oznake spremenijo velikost, da ustrezajo trenutni višini vrstice. Če želite, lahko določite slog znaka, ki za označevanje uporablja različne velikosti pisave.
Slika | Kot oznako prikaže sliko. Izberite to možnost, nato pa kliknite gumb Izberi, če želite najti slikovno datoteko, ki jo želite uporabiti. Slika se vdela v dokument.
Povezane grafike | Kot oznako prikaže sliko. Izberite to možnost, nato pa kliknite gumb Izberi, če želite najti slikovno datoteko, ki jo želite uporabiti. Slika se vstavi kot povezava na slikovno datoteko.
Brez | Slog oštevilčevanja se ne uveljavi.

Razpoložljivost naslednjih polj je odvisna od sloga, ki ste ga izbrali v polju Vrsta oštevilčevanja.

### Pred

Vnesite znak ali besedilo, ki naj se pojavi pred številko na seznamu.

### Za

Vnesite znak ali besedilo, ki naj se pojavi za številko na seznamu. Če želite ustvariti oštevilčen seznam, ki uporablja slog »1.)«, v to polje vnesite ».)«.

### Znakovni slogi

Izberite znakovni slog, ki ga želite uporabiti na oštevilčenem seznamu. Če želite ustvariti ali urediti slog znakov, odprite okno Slogi, kliknite ikono Slogi znakov, z desnim miškinim gumbom kliknite slog, nato pa izberite Nov.

### Prikaži podravni

Vnesite število prejšnjih ravni, ki jih želite vključiti v slog oštevilčevanja. Če npr. vnesete »2«, prejšnja raven pa uporablja slog oštevilčevanja »A, B, C...«, se shema oštevilčevanja trenutne ravni spremeni v: »A.1«.

### Začni z

Za trenutno raven vnesi novo začetno številko.

### BarvaBarva

Izberite barvo za trenutni slog oštevilčevanja.

### Relativna velikost Relativna velikost

Določite količino, za katero naj izbrani označevalni znak spremeni velikost glede na višino pisave trenutnega odstavka.

### Znak

Odpre pogovorno okno Posebni znaki, v katerem lahko izberete simbol za označevanje.

### Možnosti za grafike:

### Izberi ...

Izberite grafiko ali pa poiščite grafično datoteko, ki jo želite uporabiti kot oznako.

### Širina

Vnesite širino grafike.

### Višina

Vnesite višino grafike.

### Ohrani razmerje

Razmerje mer izbrane grafike se ne spremeni.

### Poravnava

Izberite možnosti poravnave grafike.

## Vse ravni

Nastavi možnosti oštevilčevanja za vse ravni.

### Zaporedno oštevilčevanje

Vsakič ko se na seznamu hierarhije spustite za eno raven, se za eno poveča oštevilčenje.