Modul
Vsebina
Kazalo 🔎︎

# Vstavljanje in urejanje sprotnih in končnih opomb

Sprotne opombe so opremljene z več podatki o temi na dnu strani, končne opombe pa na koncu dokumenta. LibreOffice samodejno oštevilči sprotne in končne opombe.

## Vstavljanje sprotne ali končne opombe

1. Kliknite v dokument tam, kjer želite namestiti sidro opombe.

2. Izberite Vstavi – Sprotna in končna opomba – Sprotna oz. končna opomba.

3. Pod območjem Oštevilčevanje izberite obliko, ki jo želite uporabiti. Če izberete Znak, kliknite gumb Izberi in izberite znak, ki ga želite uporabiti za sprotne opombe.

4. V območju Vrsta izberite Sprotno opombo ali pa Končno opombo.

5. Kliknite V redu.

6. Vnesite opombo.

Sprotne opombe lahko vstavite tudi s klikom na ikono Neposredno vstavi sprotno opombo, ki je v orodni vrstici Vstavi.

## Urejanje sprotnih in končnih opomb

- Kazalec miške se spremeni v roko, ko počiva na sidru sprotne ali končne opombe v dokumentu.

- Za urejanje besedila sprotne ali končne opombe kliknite v opombo ali pa sidro za opombo v besedilu.

- Obliko sprotne opombe spremenite tako, da jo kliknete, pritisnete tipka Cmd+TF11, da odprete okno Slogi, z desnim gumbom na seznamu kliknete »Sprotno opombo« in nato izberete Spremeni.

- Za skok iz besedila sprotne ali končne opombe na sidro opombe v besedilu pritisnite tipko prejšnja stran.

- Za urejanje lastnosti oštevilčevanja sidra sprotne ali končne opombe kliknite pred sidro in izberite Uredi – Sprotna/končna opomba.

- Če želite spremeniti oblikovanje, ki ga LibreOffice uporablja za sprotne in končne opombe, izberite Orodja – Sprotne/končne opombe.

- Za urejanje lastnosti področja besedila za sprotne ali končne opombe izberite Oblika – Stran in nato kliknite zavihek Sprotna opomba.

- Sprotno opombo odstranite tako, da v besedilu izbrišete sidro sprotne opombe.

Podobne teme

Razmik med sprotnimi opombami